**HVORDAN SKAPE ET MENNESKELIG SAMFUNN?**

En dansk bror hadde for en tid tilbake en samtale med en venn og bror som etter et karrierefylt og langt liv, var klar over at han hadde kort tid tilbake å leve. På spørsmål om vennen var tilfreds med den utvikling som hadde funnet sted i de 25 årene han hadde vært med i sin kommunes ledelse, var svaret:

"Å ja, hvis jeg vurderer ut fra våre mål dengang for så mange år siden, så er jeg tilfreds. Vi ønsket sikkerhet for mat på bordet, vi ønsket et sted a bo, trygghet i alderdommen, muligheter for utdannelse, arbeide og sikkerhet for hjelp under arbeidsløshet. Sult skulle ikke være alternativet til arbeide. Jo, vi har nådd våre mål, *-velferden -* kaller de det jo. Men noe gikk galt - *helt galt!* Jeg hadde trodd at de sikrere livsvilkår og de økte forbruksmuligheter ville bety et rikere menneskeliv, men der tok jeg feil. Av årsaker jeg ikke kjenner, forsvant mye av varmen mellom menneskene, stor hjelpsomhet ble til krav overfor andre, naboskapets naturlighet ble til likegyldighet og familienes trygghet ble til en masse skilsmisser og oppløsninger. Alt dette forutså vi ikke da vi begynte a å skape bedre materielle forhold. *-* Vi ante det ikke, - og selvsagt ville vi det ikke."

Den syke ønsket at vennen skulle bringe hans tanker videre, og sa:"Vi skapte bedre materielle vilkår og vi la grunnlaget for vår velferd. Nå er det deres tur til a å skape det menneskelige samfunn vi ville ha, men som vi ikke klarte. Dere er mange om a å skape det, men oppgaven ligger ennå uløst foran dere."

Den gamle døde kort tid etter, og hans bror og venn forsøkte å oppfylle hans ønske. Han hadde fatt det han kaller "et ærend" og søkte å summere opp sine tanker om *"hvordan kan vi skape et menneskelig samfunn?"* Han kom frem til en del leveregler som han mente var i den gamles ånd. I sin loge og andre steder oppfordrer han sine tilhørere til a å ta reglene med seg hjem, tenke over dem, og gjerne føye til andre og bedre. De 12 leveregler lyder:

1. **Du må ikke fortelle ondt om andre:** Den som taler ondt om et menneske som  
   ikke er tilstede, mister sin selvrespekt, og han mister også andres respekt. Den som  
   sladrer tar skade på sin sjel, og ødelegger andres glede ved livet.
2. **Du må ikke krangle:** Det er uttrykk for menneskelig nederlag hver gang en  
   samtale blir personlig sårende. Meningsutveksling må ikke føre til krangel.
3. **Du skal lytte:** Når vårt samfunn har utviklet seg slik at hvert 5. menneske daglig  
   inntar et beroligende middel, så er det en alvorlig oppfordring til at vi må interessere  
   oss mere for hverandre. Vi har bruk for hjelp fra hverandre. En del av denne hjelpen  
   er - sagt litt bibelsk - "Vær din nestes lytter!"
4. **Du må ikke la en mulighet for a si en vennlighet gå fra deg:** Vi vet alle at vi  
   blir lei oss når noen sårer oss med harde ord, Vi vet også at en takk, et vennlig ord,  
   kan lyse opp hele dagen. Vi må spørre oss selv: "Har du sagt takk til noen i dag?"
5. **Du skal både føle og tenke før du beslutter:** Vi tar alle til enhver tid beslut-  
   ninger. Vi bestemmer oss for å gjøre slik, å mene slik og si hva vi mener. Men vi  
   skal ikke bare la vår intelligens råde. Vi må ikke glemme følelsene. Hvordan vil  
   min ektefelle oppfatte det jeg beslutter a gjøre? Hva vil barna si og hvordan vil  
   medarbeidere og venner reagere på min beslutning. Skal du ta en klok avgjørelse,  
   så ta andres følelser med i beslutningen!
6. **Du skal være høflig og mote andre med et smil:** Høflighet er ikke uttrykk for  
   underdanighet, men er de regler vi følger når vi vil ta hensyn til hverandre, - og vil  
   vi ikke alle møte et vennlig smil hos våre medmennesker?
7. **Respekter at andre har et annet syn enn deg:** Du skal respektere at din  
   livsledsager har rett til selvstendighet, og akseptere at begge må vise respekt for  
   familiens fellesskap. Samliv mellom to mennesker er som en bro som holdes oppe  
   av to søyler med innskriftene "Selvstendighet" og "Fellesskap". Respekteres begge  
   disse betingelser vil vi få et godt menneskelig samfunn, men det er dessverre et  
   faktum at vi i våre dager snakker for lite sammen om familiens liv - merkelig  
   nok.
8. **Du skal skille mellom vesentlig og uvesentlig:** La bagateller være bagateller.  
   Spesielt i samvær med barn lærer man hvor viktig det er at et lite spørsmål ikke må  
   fa lov til å bli et problem. *Et problem er jo en oppgave som er løst for sent!*
9. **Du skal huske at selvkritikk er viktigere enn kritikk av andre:** Hvis vi kunne  
   avtale at vi ikke skal kritisere andre, før vi er sikker på at det ikke er noe å kritisere  
   hos oss selv, ville kritikken opphøre. Husk Johannes' ord: "Den blant dere som er  
   uten skyld, kast den første sten."
10. **Du skal huske at sannheten og toleransen hører sammen:** Løgnen hører ikke  
    hjemme i et menneskelig samfunn. Men sier vi sannheten, så husk også toleransen.
11. **Du skal glede deg over din helbred mens du er frisk:** Vi mennesker ønsker  
    livskvalitet, men vi mangler nok i stor grad evnen til a glede oss over vår gode  
    helse, - inntil vi er nær ved å miste den.
12. **Du skal være en trofast tjener av det du finner riktig:** Vi skal, hver især,  
    finne ut av hva vi til enhver tid mener er riktig. Vi skal ikke være forståsegpåere,  
    men være trofaste tjenere av det vi finner godt og riktig. Trofasthet har trange kår  
    i velferdssamfunnet. Når vi vet hvor meget trofasthet har betydd for vår Orden, så  
    bør vi kanskje å snakke litt mer sammen om trofasthet, dens vesen og dens regler?
13. Når vi prøver å finne ut av "hvordan vi skaper et menneskelig samfunn", for det skal vi jo, - så vil vi kanskje oppdage at det - *dypest sett -* er trofastheten som binder oss mennesker sammen. Vær derfor en trofast tjener av menneskeheten og gjør det som er til våre medmenneskers beste!

*På bakgrunn av disse gode – og ikke minst velvalgte ord har jeg tillat meg å føye til fire linjer som jeg synes gir en verdig avslutning på dagens innlegg, og de går som følger;*

**Det er umulig, sa stoltheten.  
Det er risikabelt, sa opplevelsen.  
Det er meningsløst, sa fornuften.  
Prøv allikevel, hvisket hjertet........**

*I tillegg ønsker jeg å lese høyt fra Erik Bye´s dikt ”Dagen i dag”, som etter hvert har blitt NRK´s signaturmelodi etter at Marit Larsen har spilt inn en ny versjon….men orginalen, den er det Erik Bye som har , med tonefølge av Willy Andresen. Dette er et av de fineste diktene jeg vet, som også var Erik Bye´s kjærlighetserklæring til sin kone…..tenk om alle kunne få frem et like tydelig budskap med like få ord!*

***Kom og lytt til lyset når det gryr av dag***

***Solen løfter sin trompet mot munnen.***

***Lytt til hvite sommerfuglers vingeslag;***

***Denne dag kan bli vår beste dag!***

***Stien som vi gikk i går er like ny,***

***Hemmelig som ved vårt første morgengry;***

***Mangt skal vi møte – og mangt skal vi mestre***

***Dagen i dag – den kan bli vår beste dag.***

***Kom og lytt til dypet når vi ror mot dag,***

***Hør, maneten stemmer sine strenger.***

***Løfterik er tonen i et fiskevak,***

***Denne dag kan bli vår beste dag!***

***Fjorden vår er like ny og blå og blank,***

***Blikket ditt er fritt og ryggen like rank,***

***Mangt skal vi møte – og mangt skal vi mestre***

***Dagen i dag – den kan bli vår beste dag.***

***Kjære lytt til mørke når vår dag er gått,***

***Natten nynner over fjerne åser.***

***Mangt har dagen skjenket oss av stort og smått,***

***Mer, kan hende, enn vi har forstått,***

***Månen over tun og tak er like ny,***

***Men tier stille om vårt neste morgengry.***

***Mangt skal vi møte – og mangt skal vi mestre***

***Dagen i morgen skal bli vår beste dag.***

Rune O. Methi